**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za I. štvrťrok 2022 SED Sučany**

1. **Konferencie, školenia, kurzy, odborné semináre**

***19.01.2022*** – Online kurz organizovaný centrom MEMORY, n.o. na tému: Rozhýbme sa, alebo ako robiť cvičenie s ľuďmi s demenciou inak.

***10.03.2022*** – Webinár organizovaný Asociáciou poskytovateľov sociálnych služieb s názvom: Delegovaná preskripcia v ZSS po novele zákona č. 362.

***22. – 23.03.2022 –***Seminár organizovaný Implementačnou agentúrou MPSVaR s názvom: Odborná príprava a metodická podpora poskytovateľov.

**2. Pracovné porady pre zamestnancov a klientov**

*Porada so zamestnancami:*

***23. a 24.03.2022*** –predmetom pracovnej porady boli nasledovné informácie:

Informácie riaditeľky a hlavnej sestry:

1. Pri pozitívnom klientovi na Covid 19 dodržiavať nariadené opatrenia, nosiť ochranné pomôcky.
2. Každú nedeľu je potrebné meranie TK klientov, GP podľa dohodnutých termínoch.
3. Evakuačná podložka

– plachtu na prenos klientov v prípade požiaru treba umiestniť pod každého imobilného klienta,

– v prípade úmrtia evakuačnú podložku odložiť na konci modrého oddelenia do označenej skrine.

1. Po hospitalizácii, v ten deň dať do poriadku izbu po klientovi, ktorý bol hospitalizovaný.
2. Hlásenie (zápis):

– zvýrazniť dôležité udalosti zdravotného stavu klientov

– keď je klient prevezený na OPP, alebo hospitalizovaný, je potrebné informovať príbuzných a vykonať zápis do hlásenia.

1. Opatrovatelia môžu informovať príbuzných ohľadom zdr. stavu klienta

v základných informáciách (mobilita, stravovanie a pod.).

1. Zaúčanie nových zamestnancov - 1 T- žlté oddelenie

2 T- modré oddelenie

3 T- zelené oddelenie

1. Prestávky opatrovateľov:

– z oddelenia modrého, zeleného a žltého opatrovatelia pôjdu na prestávku, z červeného oddelenia ostanú na červenom a žltom oddelení, následne sa vymenia (žlté a červené oddelenie nemôže ostať bez dozoru),

– o 17,15 hod. opatrovateľ/ka zo zeleného oddelenia chodí pomáhať s hygienou na žlté oddelenie.

1. Je potrebné reagovať na alarm od klientov.
2. Služobný mobil nechávať po nočnej službe v ošetrovni.
3. Chladnička na odpad zo stravy klientov sa nachádza na IV.NP a slúži iba na tento účel.
4. Návštevy – vydaný nový vnútorný predpis č. 11/2022 s platnosťou od 28.03.2022,

(vo vestibule 30 min, v exteriéri 60 min, dohodnúť sa s rodinou).

1. PN zamestnancov (začiatok aj ukončenie) – bezodkladne informovať zamestnávateľa (riaditeľka SED Sučany).

Na záver sa riaditeľka poďakovala prítomným za účasť.

*Porada s klientmi:*

***24.03.2022*** – predmetom porady s klientmi SED Sučany boli nasledovné informácie:

* predstavenie novej inštruktorky sociálnej rehabilitácie,
* informovanie klientov o aktuálnej situácii v súvislosti s ochorením COVID – 19,
* informovanie klientov o realizácii návštev v SED Sučany počas veľkonočných sviatkov,
* informovanie klientov o možnosti pobytu mimo SED Sučany počas veľkonočných sviatkov.

**3. Duchovná práca pre zamestnancov a klientov**

*Duchovné služby*

O duchovné zaopatrenie a posilu pre našich klientov sa počas prvých troch mesiacov v roku, mimo obdobia karantény v marci, starali bratia farári zo Sučian - Mgr. Daniel Beňuch s manželkou (ECAV) a Mgr. Pavol Pečko (RKC), ktorí sa s klientmi stretávali na službách Božích, biblických hodinách a svätých omšiach.

**4. Prezentácia**

**5. Vzdelávanie**

**6. Realizované projekty na získavanie finančných prostriedkov**

**7. Peňažný dar**

**8.** **Počet personálu:**

HPP 28 osôb

DVP 3 osôb

DBPŠ 1 osoba

Spolu: 32osôb

Noví zamestnanci:

-Khropun Liliia, opatrovateľka – od 03.02.2022 (HPP)

- Repiská Beáta, opatrovateľka – od 07.03.2022 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Anna Baricová | 1927 | 11.01.2022 |
| Terézia Smatanová | 1931 | 17.01.1922 |
| Jozef Bačé | 1936 | 14.02.2022 |
| Milka Lipničanová | 1943 | 31.03.2022 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Vladimír Urban | 1938 | 23.01.2022 |
| Anna Baricová | 1927 | 10.02.2022 |
| Vladimír Neuschel | 1939 | 28.03.2022 |
| Anna Lenartová | 1932 | 28.03.2022 |

*Počet klientov*:

Ženy ZpS: 16 Muži ZpS: 6

Ženy ŠZ: 17 Muži ŠZ: 6

Spoluklientov: 45

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* revízia hasiacich prístrojov,
* servisa revízia výťahov,
* deratizácia a dezinsekcia budovy,
* čistenie okolia budovy.

**10. Akcie**

**Obyčajne neobyčajný piatok alebo spoločná výroba nátierok**

***11. február 2022*** sme s niektorými klientkami rozhodli spestriť si dopoludnie a vrátiť sa v čase do obdobia, keď si doma vo svojich rodinách sami gazdovali a vyrábali svoje vlastné nátierky. Z nakúpených surovín klientky spoločným rozdelením pracovných postupov vyrobili tri druhy nátierok, ktoré boli aj pekne farebne rozlíšené – známu syrovo – cesnakovú nátierku, mrkvovú a zelenú avokádovú nátierku, ktorej chuť mnohé nepoznali. Výrobný proces sa začal rozdelením úloh, a tak každý zo zúčastnených sa mohol niečím pričiniť a podieľať sa pri výrobe jedlej pochutiny. Na záver každý ochutnal výsledok spoločnej práce a klientky ocenili nápaditosť tohto stretnutia a príjemne strávený spoločný čas aj v taký obyčajný piatkový deň.

***V prvý marcový deň*** – niektorí klienti SED Sučany si zaspomínali pri práci na svojich izbách na obdobie**fašiangov**, ktoré sa týmto dňom ukončilo. Mali pripravené pracovné listy s textom, príslušnými otázkami, na ktoré mali napísať svoje vlastné odpovede. Podelili sa s nami o svoje spomienky: NAPÍŠTE, AKO SI SPOMÍNATE NA OBDOBIE FAŠIANGOV ?

„Sledovali sme fašiangový sprievod s hudbou, maskami, koč s koňmi. Obdarovali sme ich slaninkou, vajíčkami, peniazmi. Veselili sme sa, tancovali v kultúrnom dome na fašiangovej zábave, pochutili sme si na fašiangovej praženici“.

„Spomínam si na pochovávanie basy, ktorá skončila sprievodom po dedine a jasne sa mi vybavuje plač, ktorý bol totožný ako na pohrebe“.

„To sú nezabudnuteľné spomienky. Bolo veselo, tancovala som v súbore, veľa sme spievali a pamätám si aj pochovávanie basy“.

Pri práci sa všetci klienti občerstvili aj tradičnou fašiangovou šiškou, ktorá bola tradičnou súčasťou tohto veselého obdobia.

**Dnes buď šťastný a najmä šír šťastie ďalej - pripomienka medzinárodného dňa šťastia a tiež zdravého spánku**

Šťastiu a zdravému spánku sme sa v SED Sučany venovali v pondelok ***21. marca 2022***. Dopoludnie tohto dňa sme si urobili posedenie s niektorými klientmi, kde sme sa s nimi rozprávali o tom, čo ich robí šťastnými, či vôbec sú v našom zariadení šťastní a čo vlastne tento pocit pre nich znamená. Venovali sme sa tejto téme aj kvôli tomu, že 20. marec je Medzinárodným dňom šťastia, ktorý bol vyhlásený Organizáciou spojených národov 12. júla 2012. Jeho vyhlásenie bolo iniciatívou Bhutánu, himalájskeho kráľovstva, ktoré meria prosperitu ukazovateľom hrubého národného šťastia. Hlavným cieľom tohto dňa je vraj pripomenúť si, že šťastie je jedným z hlavných cieľov každého z nás a tiež, že hospodársky rast krajiny nemusí nutne znamenať aj šťastných obyvateľov.Povedali sme si tiež zopár rád a inšpirácií na to ako môže byť človek šťastnejší a spokojnejší.

Ďalej sme sa tiež venovali zdravému spánku, ktorý má tiež svoj medzinárodný a svetový deň práce v tento dátum. Táto každoročná udalosť máza cieľ znížiť vplyv zdravotných rizík na spoločnosť spôsobených nedostatočne kvalitným spánkom. Vďaka oslavám tohto dňa sa rozširuje povedomie o spánkových poruchách, nespavosti a celkovo o tom, akú dôležitú úlohu hrá zdravý spánok v našom živote. Porozprávali sme sa akú úlohu má spánok v živote našich klientov a tiež aké problémy ich v tejto súvislosti trápia, prípadne čo im v dobrom spánku pomáha. A hoci poznáme veľa citátov o šťastí naše stretnutie sme ukončili práve tým, ktorý patrí medzi tie najznámejšie a hovorí o tom, že každý človek je si strojcom svojho šťastia. A možno i zdravý spánok nám môže k nášmu šťastiu pomôcť.

**11. Práca s klientom**

Počas prvých troch mesiacov nového roka 2022 sme v práci s klientom – postupne pokračovali v rozbehnutej práci, ktorá bola ešte stále poznačená situáciou v súvislosti s ochorením COVID – 19. V starostlivosti sa snažíme pristupovať ku klientom individuálne a dávame si záležať na podpore ich samostatnosti, sebestačnosti, na aktivizovaní schopností a posilnení návykov, ktoré súvisia s ich sebaobsluhou. Pri nových klientoch sa usilujeme nepriamo získať ucelenejší obraz ich životnej situácie, v ktorej sa nachádzajú na ich lepšie pochopenie a začlenenie do sociálnych kontaktov v zariadení. Pokračujeme tiež v dokumentovaní práce s klientom, ktorá má rozsiahlejšiu podobu. Najmä v skupinovej práci sme snažiac sa minimalizovať riziká vychádzali z epidemiologickej situácie a radšej uprednostňovali individuálnu formu práce oberajúc však klientov o sociálny kontakt. Postupovali sme podľa naplánovaných aktivít, ktoré sme upravovali podľa aktuálneho stavu a  momentálnej situácie klientov.

Kognitívna rehabilitácia a kognitívny tréning ako formy aktivizácie posilňovali a precvičovali kognitívne funkcie mozgu. Klienti si pomocou pracovných listov písomnou formou trénovali slovnú zásobu, precvičovali matematiku a tematicky zameranými pracovnými listami (napr. na krajiny a štáty sveta, fašiangy, svadbu) si oživovali informácie uložené v dlhodobej pamäti.

V doznievajúcom zimnom a prichádzajúcom jarnom období pohybová aktivizácia a cvičenia prebiehali zväčša vo vnútri zariadenia. Avšak v priaznivom slnečnom počasí sme pomaly začali vychádzať s klientmi i do blízkeho okolia zariadenia na pravidelné prechádzky.

Aktivizácie zamerané na využitie výtvarných techník sme v tomto čase orientovali na práve prebiehajúce obdobie. Vyfarbovali sme obrázky s aktuálnou tematikou využívajúc prevažne fixky. Interiér a najmä spoločné priestory zariadenia boli tiež aktuálne vyzdobené vyfarbenými obrázkami vzťahujúcimi sa k obdobiu (zima, jar, veľkonočné sviatky).

Spoločný čas s využitím prvkov reminiscencie - osviežili stretnutia, ktoré boli tematicky zamerané na druhy ciest a ich použitie s praktickým pečením z lístkového cesta a tiež na varenie a pečenie s prípravou nepečeného dezertu. Mali sme tiež stretnutia, kde sme sa rozprávali o šťastí, či zdravom spánku a venovali sa tiež niektorým kúpeľným mestám. Aktivizácie sa vyznačovali dobrou atmosférou, myšlienkami a zážitkami poznačenými prežitými životom, no tiež humorom a smiechom, ktoré boli zvlášť potrebné.

Pomocou pracovnej aktivity sme s klientmi vyšívali obrázky so srdiečkami na dekoráciu interiéru, šili sme tiež drobné voňavé mešteky a srdiečka. K navodeniu radostnej atmosféry medzi klientmi často pomáhali aj aktivizácie s prvkami muzikoterapie.

Klienti si svoje duchovné potreby uspokojovali prostredníctvom služieb Božích, a svätých omší. Ak to momentálna situácia práve dovoľovala klienti sa stretávali spoločne v modlitebni, kde sa mohli stíšiť pri Božom slove a prijímaní sviatostí za prítomnosti duchovného z Evanjelickej a.v. cirkvi a Rímsko-katolíckej cirkvi.

Aj v tomto období sme realizovali pre klientov nákupy, kde im nakupujeme prevažne tovar podľa ich želania a aktuálnej potreby.

**12. Výsledky hospodárenia**

|  |  |
| --- | --- |
| Stav na jednotlivých účtoch | 198.183,87 EUR |
| Stav pokladne k 31.03.2022 | 7.605,61 EUR |
| *Príjmy:* | |
| Príspevok za služby na základe zmluvy | 74.803,12 EUR |
| Nájomné za nebytové priestory | 5.797,00 EUR |
| Príspevky od VÚC | 40.886,46 EUR |
| Príspevky od MPSVaR | 92.720,21 EUR |
| *Výdavky:* | |
| mzdy | 91.387,89 EUR |
| príspevok zamestnávateľa DDS | 225,76 EUR |
| odvody | 31.003,23 EUR |
| SF | 457,76 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* výmena poškodených okien a oprava elektrických rozvodov na IV NP,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 19.04.2022

……………………………………………….

Mgr. Denisa Dučová

štatutárny zástupca SED Sučany